26. februāris

26. februāris ir gada 57. diena pēc Gregora kalendāra. Līdz gada beigām ir atlikušas 308 (309 garajā gadā) dienas.

 Vārda dienas 
Aurēlija, Evelīna, Mētra

 Notikumi 
 1815. gads — Napoleons Bonaparts izbēga no ieslodzījuma Elbas salā.
 1848. gads — proklamēta otrā Francijas Republika.
 1935. gads:
 pārformēta Vācijas Luftwaffe;
 "Deiventrijas eksperimentā" Roberts Vatsons-Vats un Arnolds Vilkins pirmoreiz demonstrēja radara iespējas Apvienotajā Karalistē.
 1943. gads — Otrais pasaules karš: izdota pavēle par Latviešu SS brīvprātīgo divīzijas formēšanu.
 1952. gads — Apvienotās Karalistes premjerministrs Vinstons Čērčils paziņoja, ka valstī izgatavota atombumba.
 1993. gads — notika terora akts Pasaules tirdzniecības centrā Ņujorkā, kad tika uzspridzināts ar sprāgstvielām pildīts kravas auto, nogalinot sešus, bet ievainojot vairāk nekā 1000 cilvēkus.
 1995. gads — bankrotēja Apvienotās Karalistes vecākā investīciju banka Barings Bank pēc tam, kad tās brokeris Niks Līsons zaudēja 1,4 miljardus ASV dolāru spekulācijās Tokijas biržā.
 1998. gads — palaists pirmais un vienīgais pavadonis Teledesic T1 nerealizētajai mobilo sakaru sistēmai Teledesic.
 2004. gads — Maķedonijas Republikas prezidents Boriss Trajkovskis gāja bojā lidmašīnas katastrofā pie Mostaras, Bosnijā un Hercegovinā.
 2007. gads — Starptautiskā tiesa atzina Serbiju par vainīgu nespējā novērst genocīdu Srebrenicā.
 2021. gads — Nigērijā no Zamfaras štata skolas neidentificētas bruņotas personas nolaupīja 279 skolnieces. Visas meitenes tika atbrīvotas 2. martā.

 Kultūra 
 2016. gads — spēlfilmas "Es esmu šeit" pirmizrāde.

 Dzimuši 
 1361. gads — Vāclavs IV (Wenzel , Václav IV.), Vācijas un Čehijas karalis (miris 1419. gadā)
 1564. gads (kristīts) — Kristofers Mārlovs (Christopher Marlowe), angļu dramaturgs (miris 1593. gadā)
 1802. gads — Viktors Igo (Victor-Marie Hugo), franču rakstnieks (miris 1885. gadā)
 1842. gads — Kamills Flammarions (Camille Flammarion), franču astronoms (miris 1925. gadā)
 1846. gads — Bizonu Bills (Buffalo Bill), ASV mednieks un šovmenis (miris 1917. gadā)
 1861. gads — Ferdinands I (Фердинанд I), Bulgārijas cars (miris 1948. gadā)
 1869. gads — Nadežda Krupska (Надежда Константиновна Крупская), Ļeņina sieva (mirusi 1939. gadā)
 1875. gads — Milans Neraličs (Milan Neralić), horvātu—serbu paukotājs (miris 1918. gadā)
 1876. gads — Aleksandrs Kalējs, latviešu ģenerālis (miris 1934. gadā)
 1880. gads — Ģula Štrauss (Strausz Gyula), ungāru vieglatlēts (miris 1945. gadā)
 1894. gads — Vilhelms Bitrihs (Wilhelm Bittrich), vācu ģenerālis (miris 1979. gadā)
 1909. gads — Oļģerts Ābelīte, latviešu grafiķis (miris 1972. gadā)
 1914. gads (j.s., pēc v.s. ) — Vitālijs Rubenis, latviešu politiķis (miris 1994. gadā)
 1928. gads:
 Ariels Šarons (אריאל שרון‎), Izraēlas premjerministrs (miris 2014. gadā)
 Anatolijs Fiļipčenko (Анатолий Филипченко), PSRS kosmonauts (miris 2022. gadā)
 1931. gads — Džozefīne Tevsona (Josephine Tewson), angļu aktrise (mirusi 2022. gadā)
 1932. gads — Džonijs Kešs (Johnny Cash), ASV mūziķis (miris 2003. gadā)
 1954. gads — Redžeps Tajips Erdogans (Recep Tayyip Erdoğan), Turcijas premjerministrs
 1958. gads — Sjūzena Helmsa (Susan Helms), ASV kosmonaute
 1964. gads — Marks Dakaskoss (Mark Dacascos), ASV aktieris un austrumu cīņu speciālists
 1971. gads — Šons Beikers (Sean Baker), amerikāņu kinorežisors un scenārists
 1973. gads — Ūle Gunnars Sulšērs (Ole Gunnar Solskjær), norvēģu futbolists un treneris
 1974. gads — Sebastjēns Lēbs (Sébastien Loeb), Francijas autosportists
 1981. gads:
 Andrejs Fedjajevs (Андрей Федяев), Krievijas kosmonauts
 Kevins Dallmans (Kevin Dallman), Kanādas hokejists
1983. gads — Pepi (Pepe), portugāļu futbolists
 1984. gads — Emanuels Adebajors (Emmanuel Adebayor), Togo futbolists
 1986. gads:
 Načo Monreals (Nacho Monreal), spāņu futbolists
 Mārtiņš Karsums, latviešu hokejists
 1987. gads — Jurajs Kucka (Juraj Kucka), slovāku futbolists
 1988. gads — Sinta Sprudzāne, latviešu šķēpmetēja

 Miruši 
 1593. gads — Kristofers Mārlovs (Christopher Marlowe), angļu Elizabetes laikmeta dramaturgs (dzimis 1564. gadā)
 1770. gads — Džuzepe Tartīni (Giuseppe Tartini), itāļu vijolnieks un komponists (dzimis 1692. gadā)
 1861. gads — Tarass Ševčenko (Тарас Шевченко), ukraiņu dzejnieks (dzimis 1814. gadā)
 1909. gads — Hermanis Ebinghauss (Hermann Ebbinghaus), vācu psihologs (dzimis 1850. gadā)
 1921. gads — Kārlis Mengers (Carl Menger), austriešu ekonomists (dzimis 1840. gadā)
 1931. gads — Oto Vallahs (Otto Wallach), vācu ķīmiķis (dzimis 1847. gadā)
 1938. gads — Gustavs Klucis, latviešu padomju mākslinieks un plakātists (dzimis 1895. gadā)
 1940. gads — Mihaels Hainišs (Michael Hainisch), Austrijas prezidents (dzimis 1858. gadā)
 1971. gads — Fernandels (Fernandel), franču aktieris, komiķis (dzimis 1903. gadā)
 2004. gads — Boriss Trajkovskis (Борис Трајковски), Maķedonijas Republikas prezidents (dzimis 1956. gadā)
 2022. gads — Zigismunds Lorencs, latviešu popmūziķis (dzimis 1949. gadā)
 2025. gads:
 Mišela Trahtenberga (Michelle Trachtenberg), amerikāņu aktrise (dzimusi 1985. gadā)
 Andris Vilks, latviešu filologs, Latvijas Nacionālās bibliotēkas direktors (dzimis 1957. gadā)
 Korija Vrēkena (Corry Vreeken), Nīderlandes starptautiskā lielmeistare šahā (dzimusi 1928. gadā)
 2026. gads — Imants Resnis, latviešu diriģents (dzimis 1949. gadā)

 Svētku un piemiņas dienas 
 Brīvības diena (Kuveita)

 Atsauces 

Kategorija:Februāris